Document ID: 31998R0823

ΚΑΝΟΝΙΣΜΟΣ (ΕΚ) αριθ. 823/98 ΤΗΣ ΕΠΙΤΡΟΠΗΣ της 20ής Απριλίου 1998 για την τροποποίηση του κανονισμού (ΕΟΚ) αριθ. 461/93 περί θεσπίσεως λεπτομερών κανόνων για την κοινοτική κλίμακα ταξινόμησης των σφαγίων προβατοειδών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3013/89 του Συμβουλίου, της 25ης Σεπτεμβρίου 1989, περί κοινής οργανώσεως της αγοράς στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 1589/96 (2), και ιδίως το άρθρο 4 παράγραφος 5,
τον κανονισμό (ΕΟΚ) αριθ. 2137/92 του Συμβουλίου, της 23ης Ιουλίου 1992, για την κοινοτική κλίμακα ταξινόμησης των σφαγίων προβατοειδών και για την κοινοτική τυποποιημένη ποιότητα των νωπών ή διατηρημένων με απλή ψύξη σφαγίων προβατοειδών και για την παράταση του κανονισμού (ΕΟΚ) αριθ. 338/91 (3), όπως τροποποιήθηκε τελευταία από τον κανονισμό (ΕΚ) αριθ. 2536/97 (4), και ιδίως το άρθρο 2,
Εκτιμώντας:
ότι ο κανονισμός (ΕΟΚ) αριθ. 461/93 της Επιτροπής, της 26ης Φεβρουαρίου 1993, περί θεσπίσεως λεπτομερών κανόνων για την κοινοτική κλίμακα των σφαγίων προβατοειδών (5), προβλέπει ότι τα κράτη μέλη δύνανται να αναφέρουν την τιμή σφαγίου ανά 100 χιλιόγραμμα για τη συνήθη παρουσίαση των κατηγοριών Α και Β του παραρτήματος ΙΙΙ του κανονισμού (ΕΟΚ) αριθ. 213/92 7 ότι από την πείρα που αποκτήθηκε έχει αποδειχθεί ότι η πρακτική αυτή πρέπει να επεκταθεί και στην κατηγορία C του εν λόγω παραρτήματος εκ του γεγονότος ότι οι εμπορικές πρακτικές στην παρουσίαση των σφαγίων δύνανται να είναι ανάλογες για όλες τις κατηγορίες που αναγράφονται στο παράρτημα αυτό 7 ότι πρέπει να εφαρμοσθεί αναδρομικώς η διάταξη αυτή ώστε η ένδειξη των τιμών για την κατηγορία C να είναι ομοιόμορφη για όλη την περίοδο 1998 7
ότι ο κανονισμός (ΕΟΚ) αριθ. 461/93 καθόρισε τις διατάξεις για τις επιτόπιες επαληθεύσεις ανά ομάδα κοινοτικής επιθεώρησης που αναφέρεται στο άρθρο 5 του κανονισμού (ΕΟΚ) αριθ. 2137/92 7 ότι από την πείρα που αποκτήθηκε έχει αποδειχθεί η ανάγκη να τροποποιηθούν οι διατάξεις αυτές ώστε να είναι δυνατή μία μεγαλύτερη ευλυγισία στη σύνθεση της ομάδας επιθεωρήσεως και της οργανώσεως των επιτοπίων ελέγχων 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης προβατοειδών και αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 461/93 τροποποιείται ως εξής:
1. Στο άρθρο 1 η παράγραφος 3 αντικαθίσταται από το ακόλουθο κείμενο:
«3. Στην περίπτωση που η παρουσίαση των σφαγίων αφού ζυγισθούν και ταξινομηθούν ενώ είναι κρεμασμένα από το τσιγκέλι του σφαγείου διαφέρει από την παρουσίαση αναφοράς, τα κράτη μέλη προσαρμόζουν το βάρος του σφαγίου εφαρμόζοντας διορθωτικούς συντελεστές όπως προβλέπεται στο άρθρο 2 του κανονισμού (ΕΟΚ) αριθ. 2137/92. Τα κράτη μέλη ανακοινώνουν στην Επιτροπή τους χρησιμοποιηθέντας διορθωτικούς συντελεστές. Εντούτοις, όσον αφορά τις κατηγορίες του παραρτήματος ΙΙΙ του εν λόγω κανονισμού, δύνανται να αναφέρουν τιμές ανά 100 χιλιόγραμμα για τη συνήθη παρουσίαση των σφαγίων αυτών. Στην περίπτωση αυτή, τα κράτη μέλη ενημερώνουν την Επιτροπή ως προς τη διαφορά μεταξύ αυτής της παρουσίασης και της παρουσίασης αναφοράς.»
2. Στο άρθρο 8 η παράγραφος 1 αντικαθίσταται από το ακόλουθο κείμενο:
«1. Οι επιτόπιοι έλεγχοι διενεργούνται από αντιπροσωπεία της ομάδας που περιλαμβάνει το πολύ επτά μέλη. Για το σκοπό αυτό, η αντιπροσωπεία συνιστάται σύμφωνα με τους ακόλουθους κανόνες:
- τουλάχιστον δύο εμπειρογνώμονες της Επιτροπής από τους οποίους ο ένας αναλαμβάνει την προεδρία της αντιπροσωπείας,
- έναν εμπειρογνώμονα του ενδιαφερομένου κράτους μέλους,
- τέσσερις το πολύ εμπειρογνώμονες από τα άλλα κράτη μέλη.»
3. Στο άρθρο 9:
- το πρώτο εδάφιο της παραγράφου 1 αντικαθίσταται από το ακόλουθο κείμενο:
«1. Οι επιτόπιοι έλεγχοι διενεργούνται σε τακτά χρονικά διαστήματα η συχνότητα των οποίων μπορεί να κυμαίνεται συναρτήσει ιδίως της σχετικής σπουδαιότητας της παραγωγής προβείου κρέατος του κράτους μέλους στο οποίο γίνεται η αποστολή ή των προβλημάτων που συνδέονται με την εφαρμογή της κλίμακας ταξινόμησης. Σε περίπτωση ανάγκης είναι δυνατόν να ακολουθούνται από συμπληρωματικές αποστολές. Γι' αυτού του είδους τις αποστολές ο αριθμός των μελών της αντιπροσωπείας μπορεί να μειωθεί.»,
- η παράγραφος 5 αντικαθίσταται από το ακόλουθο κείμενο:
«5. Ο πρόεδρος της αντιπροσωπείας καταρτίζει έκθεση που αφορά τους διενεργηθέντες ελέγχους και περιλαμβάνει τα συμπεράσματα που αναφέρονται στην παράγραφο 4. Η έκθεση αυτή απευθύνεται στο κράτος μέλος στο οποίο διενεργήθηκε η αποστολή το ταχύτερον δυνατόν και στη συνέχεια στα άλλα κράτη μέλη.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Το άρθρο 1 παράγραφος 1 εφαρμόζεται από την αρχή της περιόδου εμπορίας 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Απριλίου 1998.

Labels: 0
3
17